་ནག།།རྟ་མཆོག་ཆིབས་ཤིང་རུ་མཚོན་ཐོད་ཁྲག་བསྣམས། །འཇིགས་རུང་དམ་ཅན་རྒྱ་མཚོའི་ཚོགས་ཀྱིས་བསྐོར། །དེ་དག་གནས་གསུམ་ཡི་གེ་གསུམ་གྱིས་མཚན། །རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། །མགོན་པོ་འཁོར་བཅས་སྤྱན་དྲངས་གཉིས་མེད་གྱུར། །དངོས་བཤམས་ཡིད་སྤྲུལ་རོལ་བ་ལས་འོངས་པའི། །མཆོད་ཡོན་ཞབས་བསིལ་མེ་ཏོག་བདུག་སྤོས་དང་། །སྣང་གསལ་དྲི་ཆབ་ཞལ་ཟས་རོལ་མོའི་ཚོགས། །མགོན་པོ་འཁོརདང་བཅས་ལ་དབུལ་བར་བགྱི། །དབང་སྔོན་ལྷུན་པོ་ལྟ་བུར་བརྗིད་པའི་སྐུ། །རྔམས་པའི་ང་རོ་འབྲུག་ལྟར་སྒྲོགས་པའི་གསུང་། །མཐུ་སྟོབས་ནུས་པ་དཔག་པར་དཀའ་བའི་ཐུགས། །ཡེ་ཤེས་མགོན་པོའི་ཞབས་ལ་གུས་ཕྱག་འཚལ། །སླར་ཡང་ཐུགས་ཀའི་ཧཱུཾ་ལས་འོད་ཟེར་འཕྲོས། །མགོན་པོའི་རྒྱུད་བསྐུལ་དེ་ལས་ཁྲོ་བོའི་ཚོགས། །སྤྲོས་ཏེ་གནོད་ཅིང་འཚེ་བའི་གདུག་ཅན་ཀུན། །བྱ་སྒྲོ་མེ་ལ་བསྲེག་ལྟར་བརླག་པར་གྱུར། །
བཟླས་པ་ནི། ཨོཾ་བཛྲ་མ་ཧཱ་ཀཱ་ལ་ཁྲིཾ་ཁྲེ་ཏ་བིགྷྣན་བི་ནཱ་ཡ་ཀ་ཧཱུཾ་ཧཱུཾ་ཕཊ་ཕཊ་སྭཱཧཱ། ཞེས་པའི་སྙིང་པོ་དང་། ཨོཾ་ཤྲཱི་མ་ཧཱ་ཀཱ་ལ་ཤཱ་ས་ན་ཨུ་བ་ཧ་རི་ཎེ། ཨེ་ཥ་ཨ་པཥྩི་མ་ཀ་ལོ། ཨ་ཡཾ་ཨི་དཾ་རཏྣ་ཏྲ་ཡ། ཨ་བ་ཀ་རཱི་ཎཾ། ཡ་ཏི་པྲ་ཏི་ཛྙཾ། སྨར་སི་ཏད་ཨི་དཾ་དུཥྚཾ། ཁ་ཁ་ཁཱ་ཧི་ཁཱ་ཧི། མཱ་ར་མཱ་ར། གྷྲིཧྣ་གྷྲིཧྣ། བནྡྷ་བནྡྷ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། དི་ན་མེ་ཀེ་ན་མཱ་ར་ཡ་ཧཱུཾ་ཧཱུཾ་ཕཊ་ཕཊ་སྭཱཧཱ། ཞེས་རྩ་སྔགས་ཅི་འགྲུབ་བཟླ། ཨོཾ་བཛྲ་ས་ཏྭ་ས་མ་ཡ། མ་ནུ་པཱ་ལ་ཡ། བཛྲ་ས་ཏྭ་ཏྭེ་ནོ་པ་ཏི་ཥྛ། དྲི་ཌྷོ་མེ་བྷ་ཝ། སུ་པོ་ཥྱོ་མེ་བྷ་ཝ། སུ་ཏོ་ཥྱོ་མེ་བྷ་ཝ། ཨ་ནུ་རཀྟོ་མེ་བྷ་ཝ། སརྦ་སིདྡྷི་མྨེ་པྲ་ཡཙྪ། སརྦ་ཀརྨ་སུ་ཙ་མེ། ཙིཏྟཾ་ཤྲཱི་ཡ་ཀུ་རུ་ཧཱུཾ། ཧ་ཧ་ཧ་ཧ་ཧོཿ བྷ་ག་ཝཱན་སརྦ་ཏ་ཐཱ་ག་ཏ་བཛྲ་མཱ་མེ་མུཉྩ། བཛྲཱི་བྷ་ཝ། མཧཱ་ས་མ་ཡ་ས་ཏྭ་ཨཱཿཧཱུཾ་ཕཊ། དགེ་བ་འདི་ཡིས་མྱུར་མཛད་དགོན་པོའི་ཞལ། །རིང་མིན་མཐོང་སྟེ་གྲུབ་པ་བརྒྱད་དང་ནི། །ཕྱག་རྒྱ་ཆེན་པོའི་གོ་འཕང་མྱུར་ཐོབ་ནས། །འགྲོ་ཀུན་སྒྲོལ་ལ་ཐོགས་པ་མེད་པར་ཤོག །ཨཱཿལས་རབ་དཀར་ཐོད་པ་རྒྱ་ཆེའི་ནང་། །ཤ་ལྔ་བདུད་རྩི་ལྔ་ཡིས་གཏམས་པའི་སྟེང་། །ཡི་གེ་གསུམ་གྱིས་མཚན་པའི་འོད་ཟེར་གྱིས། །དྲི་མ་ཀུན་སྦྱངས་བདུད་རྩིའི་རྒྱ་མཚོར་གྱུར། །མགོན་པོ་འཁོར་དང་བཅས་པའི་རོ་འཛིན་ནི། །རྡོ་རྗེ་རྩེ་གཅིག་འོད་ཀྱི་སྦུ་གུ་ཡིས། །རྐང་དྲུག་གཞོན་ནུས་པདྨོ་གཞིབ་པ་ལྟར། །གཏོར་མའི་བཅུད་རྣམས་དྲངས་ཏེ་གསོལ་བར་གྱུར། །བདེ་སྟོང་རྣམ་འཕྲུལ་སྲིད་ཞིའི་མཆོད་རྫས་ཚོགས། །རྣམ་དག་དང་བའི་ཡིད་ཀྱིས་ལེགས་འབུལ་ཞིང་། །གང་གི་མཐུ་སྟོབས་འཕྲིན་ལས་ནུས་པ་ལ། །ཡིད་ཆེས་དད་པས་རྟག་ཏུ་ཕྱག་འཚལ་ལོ། ། ཞེས་པས་མཆོད་ཅིང་བསྟོད། ཡིག་བརྒྱ་བཟླ། མ་རྙེད་ཡོངས་སུ་མ་ཤེས་དང་། །གང་ཡང་ནུས་པ་མ་མཆིས་པས། །འདིར་ནི་བྱ་བ་གང་བགྱིས་པ། །དེ་ཀུན་ཁྱོད་ཀྱིས་བཟོད་པར་མཛོད། །བླ་མ་མགོན་པོ་དབྱེར་མེད་ལ། བདག་ནི་གུས་པས་སྐྱབས་སུ་མཆི། །བདག་གིས་སེམས་ཅན་ཐམས་ཅད་ཀྱི། །ཉོན་མོངས་མ་ལུས་སེལ་བར་ཤོག །མགོན་པོ་བླ་མ་དབྱེར་མེད་ལ། །བདག་ནི་གུས་པས་སྐྱབས་སུ་མཆི། །བདག་གིས་སེམས་ཅན་ཐམས་ཅད་ཀྱི། །བར་ཆད་མ་ལུས་སེལ་བར་ཤོག ། ཅེས་འདོད་དོན་འགྲུབ་པར་གསོལ་བ་གདབ། འདིར་ནི་རྟེན་དང་ལྷན་ཅིག་ཏུ། །འགྲོ་བའི་དོན་དུ་བཞུགས་ནས་ཀྱང་། །ནད་མེད་ཚེ་དང་དབང་ཕྱུག་དང་། །མཆོག་རྣམས་ལེགས་པར་སྩལ་དུ་གསོལ། ། ཞེས་མདུན་གྱི་མགོན་པོ་རྟེན་ལ་བརྟན་བཞུགས་བྱ། རྩ་རྒྱུད་བླ་མ་རྣམས་ཀྱི་བཀྲ་ཤིས་ཤོག །ཡི་དམ་ལྷ་ཚོགས་རྣམས་ཀྱི་བཀྲ་ཤིས་ཤོག །མ་དང་མཁའ་འགྲོ་རྣམས་ཀྱི་བཀྲ་ཤིས་ཤོག །ཆོས་སྐྱོང་བསྲུང་མ་རྣམས་ཀྱི་བཀྲ་ཤིས་ཤོག ། ཅེས་ཤིས་པ་བརྗོད། ཅེས་པ་འདི་ནི་དུར་བེད་ཝང་གི་ཤོག་དད་བརྩོན་རྣམ་དཔྱོད་དང་ལྡན་པ་སྐལ་བཟང་ཚུལ་ཁྲིམས་ཀྱིས་བསྐུལ་ངོར། ༸བཙུན་པ་དཀོན་མཆོག་འཇིགས་མེད་དབང་པོས་སྦྱར་བ་དགེ་ལེགས་འཕེལ།
ན་མོ་གུ་རུ་བྷྱཿ སྐྱབས་འགྲོ་སེམས་བསྐྱེད་ཚད་མེད་བཞི་བསྒོམས་པ་སྔོན་དུ་བཏང་ནས། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ། ཆོས་ཀུན་རང་བཞིན་སྟོང་པའི་དབྱིངས་ཉིད་ལས། །ཨེ་ལས་ཆོས་འབྱུང་གྲུ་གསུམ་མཐིང་ཁའི་ནང་། །པདྨ་ཉི་མ་ཚོགས་བདག་བསྒྱེལ་བའི་སྟེང་། །རང་སེམས་རྡོ་རྗེ་གྲི་གུག་ཧཱུཾ་དང་ཨ། །དེ་ལས་འོད་འཕྲོས་དོན་གཉིས་ལེགས་པར་བྱས། །ཚུར་འདུས་ཐིམ་པ་ཡོངས་སུ་གྱུར་པ་ལས། །རང་ཉིད་མགོན་པོ་དབང་རྒྱལ་སྐུ་མདོག་དམར། །ཞལ་གཅིག་ཕྱག་དྲུག་དང་པོའི་ཕྱག་གཉིས་ཀྱིས། །གྲི་གུག་ཐོད་ཁྲག་བཟུང་ནས་ཡུམ་ལ་འཁྱུད། །བར་པ་གཉིས་ཀྱིས་ཅང་ཏེའུ་རྩེ་གསུམ་དང་། །ཐ་མ་གཉིས་ཀྱིས་ལྕགས་ཀྱུ་ཞགས་པ་བསྣམས། །དབུ་སྐྲ་སྨིན་མ་སྨ་ར་དམར་སེར་འབར། །ཐོད་སྐམ་དབུ་བརྒྱན་མི་མགོའི་དོ་ཤལ་འཕྱང་། །སྟག་ལྤགས་གྲོལ་ཞིང་དུར་ཁྲོད་ཆས་ཀྱིས་བརྒྱན། །གསང་བའི་ཡུམ་ཆེན་པདྨ་མཁའ་འགྲོ་མ། །དབང་གི་མདོག་ཅན་ཕྱག་གཉིས་གྲི་ཐོད་འཛིན། །གཅེར་བུ་ཕྱག་རྒྱ་ལྔ་ལྡན་ཡབ་ལ་འཁྱུད། །གཉིས་ཀ་མེ་དཔུང་འབར་བའི་ཀློང་ན་བཞུགས། །ཕྱི་བསྐོར་དམ་ཅན་རྒྱ་མཚོའི་ཚོགས་ཀྱིས་བསྐོར། །གནས་གསུམ་ཨོཾ་ཨཱཿཧཱུཾ་གིས་མཚན་པ་ལས། །འོད་འཕྲོས་བསིལ་བ་ཚལ་གྱི་དུར་ཁྲོད་ནས། །མགོན་པོ་དབང་གི་རྒྱལ་པོ་འཁོར་དང་བཅས། །སྐད་ཅིག་སྤྱན་དྲངས་བཛྲ་ས་མཱ་ཛཿ ཛཿཧཱུཾ་བཾ་ཧོཿགཉིས་སུ་མེད་པར་གྱུར། །སླར་ཡང་འོད་འཕྲོས་དབང་ལྷ་སྤྱན་དྲངས་ཏེ། །བདུད་རྩིས་དབང་བསྐུར་རང་ལུས་ལྟེམ་གྱིས་གང་། །དྲི་མ་ཀུན་དག་ལྷག་མ་ཡར་ལུད་པས། །འོད་དཔག་མེད་པས་སྤྱི་གཙུག་བརྒྱན་པར་གྱུར། །ཨོཾ་གུ་རུ་མ་ཧཱ་ཀཱ་ལ་ས་པ་རི་ཝཱ་ར་ཨརྒྷཾ་ནས་ཤཔྟའི་བར་གྱིས་མཆོད། བླ་མ་མགོན་པོ་དབྱེར་མེད་བདེ་ཆེན་གསུང་། །རྒྱལ་བ་ཀུན་གྱི་རང་བཞིན་འོད་དཔག་མེད། །ཆོས་རྗེ་འགྲོ་བའི་མགོན་མཛད་སྤྱན་རས་གཟིགས། །དབང་གི་སྐུར་བསྟན་མྱུར་མཛད་མགོན་པོར་བསྟོད། །རང་གི་ཐུགས་ཀར་ཧཱུཾ་ཡིག་མཐའ་བསྐོར་དུ། །བཟླས་བྱའི་སྔགས་ལས་འོད་ཟེར་དམར་པོ་འཕྲོས། །སྣོད་བཅུད་ཀུན་ཁྱབ་ནད་གདོན་སྡིག་སྒྲིབ་སྦྱངས། །བརྟན་གཡོ་མ་ལུས་དབང་དུ་འདུས་པར་གྱུར། །ཨོཾ་བཛྲ་མཧཱ་ཀཱ་ལ་ཀྵིཾ་ཀྵེ་ཏྲ་བིགྷྣན་བི་ནཱ་ཡ་ཀ་ཧཱུཾ་ཧཱུཾ་ཕཊ་དྷུ་མ་གུ་ཡེ་སྭཱཧཱ། ཞེས་ཅི་ནུས་བཟླ། མཐར་ཡིག་བརྒྱས་བརྟན་པར་བྱ། དགེ་བ་འདི་ཡིས་མྱུར་དུ་བདག །ཡེ་ཤེས་མགོན་པོ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག ། གཏོར་མ་འབུལ་བར་འདོད་ན། གཏོར་མ་ནོར་གཟུགས་མ་དམར་པོ་ཤ་དང་སྦྲང་གིས་བརྒྱན་པ་བཤམས་ལ། ཨོཾ་ཨཱཿཧཱུཾ་ལན་གསུམ་གྱིས་བྱིན་གྱིས་བརླབས། རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས། མགོན་པོ་དབང་གི་རྒྱལ་པོ་འཁོར་དང་བཅས་པ་མདུན་གྱི་ནམ་མཁར་སྤྱན་དྲངས་པའི་ལྗགས་རྡོ་རྗེའི་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར། ཨོཾ་གུ་རུ་མ་ཧཱ་ཀ་ལ་ཨི་དཾ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ལན་གསུམ་གྱིས་ཕུལ། ཨོཾ་གུ་རུ་མཧཱ་ཀཱ་ལ་ཨརྒྷཾ་ནས་ཤཔྟའི་བར་གྱིས་མཆོད། ཨོཾ་གུ་རུ་མཧཱ་ཀཱ་ལ་ཨོཾ་ཨཱཿཧཱུཾ། པདྨ་རཱ་གའི་མདོག་ཅན་དབང་གི་ཞལ། །མཐོང་བའི་མོད་ལ་ཁམས་གསུམ་བརྟན་གཡོ་ཀུན། །དབང་དུ་སྡུད་མཛད་མཐུ་སྟོབས་ནུས་པའི་གཏེར། །དཔལ་ལྡན་དབང་གི་རྒྱལ་པོར་བདག་བསྟོད་དོ། །མཆོད་སྦྱིན་གཏོར་མ་འདི་བཞེས་ལ། །རྣལ་འབྱོར་བདག་ཅག་འཁོར་བཅས་ཀྱིས། །ཁམས་གསུམ་དབང་དུ་འདུ་བ་དང་། །ཅི་འདོད་དངོས་གྲུབ་སྩལ་དུ་གསོལ། ། ཞེས་འདོད་པའི་དོན་ལ་གསོལ་བ་བཏབ། ཨོཾ་བཛྲ་ས་ཏྭ་ས་མ་ཡ། ཞེས་སོགས་ཡིག་བརྒྱ་བརྗོད། མ་རྙེད་ཡོངས་སུ་མ་ཤེས་དང་། །གང་ཡང་ནུས་པ་མ་མཆིས་པས། །འདིར་ནི་བྱ་བ་གང་བགྱིས་པ། །དེ་ཀུན་ཁྱེད་ཀྱིས་བཟོད་མཛད་རིགས། །བཛྲ་མུཿ གཏོར་མགྲོན་རང་གནས་སུ་གཤེགས་པར་གྱུར། རྩ་རྒྱུད་བླ་མ་རྣམས་ཀྱི་བཀྲ་ཤིས་ཤོག །ཡི་དམ་ལྷ་ཚོགས་རྣམས་ཀྱི་བཀྲ་ཤིས་ཤོག །མ་དང་མཁའ་འགྲོ་རྣམས་ཀྱི་བཀྲ་ཤིས་ཤོག །ཆོས་སྐྱོང་བསྲུང་མ་རྣམས་ཀྱི་བཀྲ་ཤིས་ཤོག ། ཅེས་པ་འདི་ནི་ཧར་ཆིན་རཏྣ་སིདྡྷི་ཝང་གི་ཤོག་ཨ་ཆི་ཐུ་ཐུ་ས་ལག་ཆིས་བསྐུལ་ངོར། ༸བཙུན་པ་དཀོན་མཆོག་འཇིགས་མེད་དབང་པོས་སྦྱར་བའོ། །
ན་མོ་བཛྲ་བྷཻ་ར་ཝ་ཡ་བྷྱཿ བྱི་རུའི་ལྷུན་པོ་བཞད་པའི་རྩེ་དགའ་ཡིས། །སྲིད་ཞིའི་ལེགས་ཚོགས་མ་ལུས་དབང་བསྡུས་ཏེ། །འདོད་དགུའི་དངོས་གྲུབ་ཆར་དུ་བསྙིལ་མཛད་པ། །མ་ཧེའི་གདོང་ཅན་གཤིན་རྗེའི་རྒྱལ་པོར་འདུད། ། འདིར་དམ་ཅན་ཆོས་ཀྱི་རྒྱལ་པོ་གསང་སྒྲུབ་ཀྱི་རྣལ་འབྱོར་ཉམས་སུ་ལེན་པར་འདོད་པས། གནས་གཙང་ཞིང་དབེན་པར་མཆོད་གཏོར་སོགས་མཐོང་བ་བརྒྱུད་པའི་ཕྱག་ལེན་ལྟར་བཤམས་ཏེ། སྐྱབས་འགྲོ་སེམས་བསྐྱེད་ཚད་མེད་བཞི་བསྒོམས་པ་སྔོན་དུ་བཏང་ནས། རང་ཉིད་ཡི་དམ་གྱི་བདག་བསྐྱེད་རྒྱས་བསྡུས་གང་རིགས་ལ་གནས་པའི་ངང་ནས། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ། སྟོང་པ་ཉིད་དུ་གྱུར། སྟོང་པའི་ངང་ལས་མདུན་དུ་ཉི་མའི་དཀྱིལ་འཁོར་གྱི་སྟེང་དུ། མ་ཧེ་དམར་པོའི་གདན་ལ་ཡཾ་དམར་པོ་ལས་འོད་འཕྲོས། སེམས་ཅན་གྱི་དབུལ་འཕོངས་ཀྱི་སྡུག་བསྔལ་ཐམས་ཅད་བསལ། ཚུར་འདུས་ཡོངས་སུ་གྱུར་པ་ལས། དམ་ཅན་གཤིན་རྗེའི་རྒྱལ་པོ་སྐུ་མདོག་དམར་པོ་མ་ཧེའི་གདོང་ཅན། ཞལ་གཅིག་ཕྱག་གཉིས་པ། གཡས་ཡིད་བཞིན་གྱི་ནོར་བུ་དང་། གཡོན་ཐོད་པ་བདུད་རྩིས་གང་བ་འཛིན་པ། ཞབས་གཡས་བསྐུམས་ཤིང་གཡོན་བརྐྱངས་པ། དབུ་སྐྲ་སེར་པོ་གྱེན་དུ་བརྫེས་པ། སྤྱན་གསུམ་དང་ལྡན་པ། མཆེ་བ་བཞི་གཙིགས་པ། ཐོད་སྐམ་ལྔའི་དབུ་རྒྱན་དང་། ཐོད་རློན་ལྔ་བཅུས་དོ་ཤལ་བྱས་པ། རུས་པའི་རྒྱན་གྱིས་བརྒྱན་པ། དེའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་འཕྲོས། ལྷོ་ཕྱོགས་རིམ་པ་བདུན་གྱི་ས་འོག་ནས་དམ་ཅན་གཤིན་རྗེའི་ལྷ་ཚོགས་ཐམས་ཅད་སྤྱན་དྲངས། ཛཿཧཱུཾ་བཾ་ཧོཿ དམ་ཚིག་པ་དང་གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་འཕྲོས། དབང་གི་ལྷ་ཡི་དམ་འཁོར་བཅས་སྤྱན་དྲངས། ཨོཾ་ཡ་མཱནྟ་ཀ་ས་པ་རི་ཝཱ་ར་ཨརྒྷཾ་ནས་ཤཔྟ་པྲ་ཏཱིཙྪ་སྭཱཧཱ། ཞེས་པའི་བར་གྱིས་མཆོད། བཅོམ་ལྡན་ཐུགས་རྗེས་གདུག་པ་འདུལ། །བརྩེ་ཆེན་སྣ་ཚོགས་སྐུར་སྟོན་པ། །བཅོམ་ལྡན་བདག་ཉིད་ཆེན་པོ་སྟེ། །ཁྱོད་ཀྱིས་འདི་ལ་དབང་བསྐུར་གསོལ། ། ཞེས་གསོལ་བ་བཏབ་པས། ཡི་དམ་འཁོར་བཅས་ཀྱིས། བཅོམ་ལྡན་དེ་བཞིན་གཤེགས་རྣམས་ཀྱི། །གཉིས་སུ་མེད་པའི་ཡེ་ཤེས་ཀྱི། །བདུད་རྩིའི་ཆུ་རྒྱུན་དམ་པ་འདིས། །དེ་རིང་འདི་ལ་དབང་བསྐུར་སྦྱིན། །ཨོཾ་བཛྲ་བྷ་བ་ཨ་བྷི་ཥིཉྩ་ཧཱུཾ། ཞེས་གསུང་ཞིང་བུམ་པའི་ཆུས་སྤྱི་བོ་ནས་དབང་བསྐུར་བས། སྐུ་ཐམས་ཅད་གང་། དྲི་མ་ཐམས་ཅད་དག །དབང་བཞི་ཐོབ། ཆུའི་ལྷག་མ་ཡར་ལུད་པ་ལས་རྡོ་རྗེ་རྩེ་ལྔ་པས་དབུ་བརྒྱན་པར་གྱུར། ཨོཾ་བཛྲ་ཨམྲྀ་ཏ་ཀུཎྜ་ལི་ཧ་ན་ཧ་ན་ཧཱུཾ་ཕཊ། ཨོཾ་སྭ་བྷཱ་ཝ་ཤུདྡྷཿསརྦ་དྷརྨཱཿསྭ་བྷཱ་ཝ་ཤུདྡྷོ྅ཧཾ། ཕྱི་ནང་གི་མཆོད་རྫས་རྣམས་སྟོང་པ་ཉིད་དུ་གྱུར། སྟོང་པའི་ངང་ལས་ཨཱཿལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུཾ་ཧཱུཾ་ཞུ་བ་ལས་བྱུང་བའི་ཕྱི་ནང་གི་མཆོད་རྫས་རྣམས་ཟག་པ་མེད་པའི་ཡེ་ཤེས་ཀྱི་བདུད་རྩིར་གྱུར། ཨོཾ་ཨཱཿཧཱུཾ། གསུམ་གྱིས་བྱིན་གྱིས་བརླབས། ཨོཾ་ཡ་མ་རཱ་ཛ་སརྦ་སི་དྡྷི་ཨརྒྷཾ་པྲ་ཏཱིཙྪ་ཧཱུཾ་སྭཱཧཱ་ནས་ཤཔྟའི་བར་གྱིས་མཆོད། ཨོཾ་ཡ་མ་རཱ་ཛ་སརྦ་སིདྡྷི་ཨོཾ་ཨཱཿཧཱུཾ། ཞེས་པས་ནང་མཆོད་ཕུལ། ཆོས་སྐུའི་ངང་ལས་གཡོ་བ་མི་མངའ་ཡང་། །དྲག་པོའི་གར་གྱིས་བདུད་སྡེ་ཚར་གཅོད་ཅིང་། །སྒྲུབ་ལ་དངོས་གྲུབ་ཆར་ལྟར་འབེབས་མཛད་པ། །ས་གསུམ་དབང་སྡུད་ཆོས་ཀྱི་རྒྱལ་པོར་བསྟོད། །མདུན་བསྐྱེད་ཀྱི་ཐུགས་ཀར་ཉི་མའི་གདན་ལ་ནོར་བུ་ཡཾ་གྱིས་མཚན་པ། དེའི་མཐའ་བསྐོར་དུ་སྔགས་ཀྱི་འཕྲེང་བས་བསྐོར་བ་ལས་འོད་ཟེར་དམར་པོ་ཞགས་པ་དང་། ལྕགས་ཀྱུ་དང་། ལྕགས་སྒྲོག་གི་རྣམ་པ་དཔག་ཏུ་མེད་པ་འཕྲོས་པས། འཇིག་རྟེན་ཁམས་ཀྱི་དཔལ་འབྱོར་ལོངས་སྤྱོད་ཐམས་ཅད་བཀུག་ནས་རང་ལ་བྱིན་པས་རང་གི་གནས་ཁང་དང་། བང་མཛོད་དང་། ཡུལ་ཕྱོགས་ཐམས་ཅད་རིན་པོ་ཆེའི་གཏེར་གྱིས་གང་བར་གྱུར་པར་བསམ་ལ། ཨོཾ་ཡ་མ་རཱ་ཛ་སརྦ་སིདྡྷི་ཧཱུཾ། ཞེས་ཅི་འགྲུབ་བཟླ། མཐར་ཡིག་བརྒྱས་ལྷག་ཆད་ཁ་བསྐང་། གཏོར་མ་འབུལ་བར་འདོད་ན། ཐོད་པ་ལ་སོགས་པའི་སྣོད་དུ་རྫས་སྣ་དུ་མ་རིན་པོ་ཆེ་དང་སྨན་སྣ་ཚོགས་སྦྱར་བའི་དམར་གཏོར་